Carlos Mugica

Carlos Mugica (7 Oktoba 1930 – 11 Mei 1974) alikuwa padri wa Kanisa Katoliki kutoka Argentina na mwanaharakati wa kijamii.

 Maisha yake ya awali 
Carlos Francisco Sergio Mugica alizaliwa mwaka 1930 mjini Buenos Aires katika familia ya hadhi ya juu. Baba yake, Adolfo Mugica, alikuwa mmoja wa waanzilishi wa Chama cha National Democratic Party (kilichopinga wanaharakati wa haki ya kupiga kura na Rais wa umma Hipólito Yrigoyen), na mama yake alikuwa Carmen Echagüe — aliyezaliwa katika familia ya mmoja wa wamiliki wakubwa wa ardhi nchini Argentina. Mugica alikuwa pekee kati ya ndugu saba aliyemaliza elimu ya msingi na sekondari katika shule zisizo za kidini, na alihitimu kutoka shule ya maandalizi ya chuo kikuu ya umma yenye hadhi kubwa, Colegio Nacional de Buenos Aires.

Mugica alijiunga na Chuo Kikuu cha Buenos Aires mwaka 1949 na akapokelewa katika kitivo cha sheria; lakini mwaka 1952, baada ya kukaa Ulaya kwa mwaka mmoja, aliamua kuingia katika upadri. Aliingia Seminari ya Villa Devoto, na mwaka 1954 akapangiwa Parokia ya Mtakatifu Rosa wa Lima, ambapo alianza kuwahudumia waumini waliokuwa wakiishi katika nyumba za kupanga katika eneo la wafanyakazi la Constitución, Buenos Aires. Kuanzia mwaka 1957 alichangia makala na maoni katika jarida la kidini la Seminario, na mwaka 1959 aliwekwa wakfu kuwa padri wa Kanisa Katoliki la Roma la eneo hilo.

 Marejeo 

Jamii:Waliozaliwa 1930
Jamii:Watu walio hai
Jamii:Mapadri
Jamii:Wanaharakati wa Argentina